
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  3 septembrie 2013               

PL-x 237/2013                   


AVIZ
asupra proiectului de Lege privind emisiile industriale
În conformitate cu prevederile art. 95 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind emisiile industriale, trimis cu adresa nr. PL x 237 din 25 iunie 2013 şi înregistrat cu nr. 31/807 din 26 iunie 2013.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată a adoptat iniţiativa legislativă în şedinţa din 17 iunie 2013.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 3 septembrie 2013.

Proiectul de lege  are ca obiect de reglementare stabilirea condiţiilor pentru prevenirea şi controlul integrat al poluării rezultate din activităţile industriale, prin reducerea emisiilor în aer, apă şi sol, precum şi prin prevenirea generării deşeurilor, pe coordonatele îmbunătăţirii legislaţiei naţionale de profil, din perspectiva necesităţii de aliniere completă a acesteia la normele şi exigenţele europene incidente în materie, în contextul îndeplinirii obligaţiilor asumate de România, derivate din calitatea sa de stat membru al Uniunii Europene.
Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr. 269 din 12 aprilie 2013.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative. 
În raport de obiectul şi conţinutul reglementării, proiectul de lege  face parte din categoria legilor ordinare. 
                 PREŞEDINTE,                                         SECRETAR,
           Bogdan-Liviu CIUCĂ                      Theodor-Cătălin NICOLESCU

Consilier parlamentar, Paul Şerban

